50 N Sierra Street #603, Reno, 89501-2272
MLS® #: 190010335
Address: 50 N Sierra Street #603
Zip Code: 89501-2272
Garages: Attached, Garage Door Opener(s), Under, Designated Parking
Roof: Flat, Asphalt, Metal ‘Klein probleme’ kan PE uitgooi om Ironman te huisves | News24
‘Klein probleme’ kan PE uitgooi om Ironman te huisves
Nelson Mandelabaai is een van die drie stede wat oorweeg word as gasheerstad vir die 2018 halfysterman-wêreldkam- pioenskap. Die afvaardiging wat die nodige inspeksies doen waaraan ’n gasheerstad moet voldoen, het verlede week die metro besoek. Van links is die adjunkpresident van World Championship Events, Diane Bertsch, die uitvoerende burgemeester, Danny Jordaan en die hoofuitvoerendebeampte van Ironman, Shane Facteau. Foto: WERNER HILLS
KLEIN probleme met die infrastruktuur van Nelson Mandelabaai se paaie kan dalk Suid-Afrika se kans om die gasheerland vir die 2018 halfysterman-wêreldkampioenskap te wees, belemmer.
Ironman-bestuurslui het op 29 April bekend gemaak dat Port Elizabeth, Nice in Frankryk en Boedapest in Hongarye, almal tans gashere vir die Ysterman en halfysterman, die kortlys gehaal het vir die Ironman 70.3.
Diana Bertsch, adjunkpresident van World Championship Events, het verlede Dinsdag op ’n nuuskonferensie hier die kriteria uiteengesit waarvolgens die finaliste voor die finale goedkeuring gemeet word.
“Daar is baie dinge waarna ons kyk en daar is geen twyfel dat Nelson Mandelabaai ’n pragtige plek is nie, maar daar is ’n paar probleme met infrastruktuur wat opgelos sal moet word om te verseker dat die atlete die beste wêreldkampioenskap kan hê,” het sy gesê.
Bertsch en Shane Facteau, uitvoerende hoofbeampte van Ironman, was al van die vorige Sondag in die land om die stad te besoek en die nodige inspeksies te doen waaraan ’n gasheerstad vir die wêreldkampioenskap moet voldoen.
“Een van PE se paaie wat vir die fietsryroete gebruik word, is problematies omdat daar nie genoeg ‘gelyktydige’ plek vir die fietsryers, mediese voertuie, en diensdoenende personeel is nie. Dit sal verbeter moet word vir ’n wêreldkampioenskap,” het Bertsch gesê.
Danny Jordaan, uitvoerende burgemeester van die metro, het die onderneming gegee dat dié nodige verbeteringe wel aangebring sal word.
“Ons is bly dat Ironman ons stad waardig geag het om ’n finalis te wees en watter verbeteringe daar ook aan die infrastruktuur of enigiets anders gedoen moet word, sal ons doen,” het Jordaan gesê.
Verder is Bertsch en Facteau nie net beïndruk deur die Baai se besienswaardighede nie, maar ook deur die ontvangs wat hulle van die mense hier ontvang het.
“Dit was ’n spesiale ervaring om hier te wees en dít is waarna die atlete soek. ’n Plek kan pragtig wees, maar dis die mense wat daardie plek uniek maak. Hulle speel dus ’n sleutelrol in ons besluit,” het Bertsch beklemtoon.
Die afvaardiging sal hul besluit na verwagting in Junie bekend maak.
– CANDICE BEZUIDENHOUT